b'\n_START_ARTICLE_\nTrem\n_START_PARAGRAPH_\nTrem merupakan sejenis kenderaan rel yang menjalani\xc2\xa0landasan\xc2\xa0di sepanjang jalan bandar ataupun laluan berasingan.\xc2\xa0Laluan yang dijalani oleh trem dipanggil jalan trem._NEWLINE_Kenderaan trem biasanya lebih ringan dan pendek daripada kereta api biasa dan transit aliran deras.\xc2\xa0Kebanyakan trem kini berkuasakan elektrik yang biasanya datang daripada\xc2\xa0pantograf gantungan; ada kalanya daripada sliding shoe pada\xc2\xa0rel ketiga, tiang troli\xc2\xa0atau\xc2\xa0bow collector. Jika perlu, adanya dua sistem dwikuasa, iaitu elektrik di bandar, dan diesel di kawasan desa._NEWLINE_Perkhidmatan trem juga boleh dijalankan antara bandar (cth.\xc2\xa0interurban, trem-tren) ataupun antara negara (Basel, Strasbourg), ataupun separa\xc2\xa0gred terpisah\xc2\xa0di dalam bandar (aliran ringan). Segelintir trem juga mengangkut barang. Sesetengah trem juga berjalan di atas\xc2\xa0landasan kereta api biasa. Jalan trem juga boleh dinaiktaraf menjadi transit aliran deras. Atas sebab inilah sukar untuk membezakan antara pelbagai ragam pengangkutan rel transit.'